
Евразия экономикалык бирлигинин бажы аймагына товарлардын ташып киргизүүнүн жана жүгүртүүнүн айрым маселелери жөнүндө
ПРОТОКОЛ

Евразия экономикалык бирлигине мүчө мамлекеттер, мындан ары мүчө мамлекеттер деп аталуучу,
2014-жылдын 29-майындагы Евразия экономикалык бирлиги жөнүндө келишимдин (мындан ары – Келишим), анын ичинде Келишимдин № 31 тиркемесинин жана 2011-жылдын 19-майындагы Бажы бирлигинин көп тараптуу соода системасынын алкагында иштеши жөнүндө келишимдин жоболорун жетекчиликке алып,
2015-жылдын 27-июлунда кол коюлган 1994-жылдын 15-апрелиндеги Дүйнөлүк соода уюмун түзүү жөнүндө Марракеш макулдашуусуна Казакстан Республикасынын кошулуусу жөнүндө протоколду эске алуу менен,
төмөнкүлөр жөнүндө макулдашты:
1-берене
Ушул Протокол Казакстан Республикасынын Дүйнөлүк соода уюмуна кошулуусуна байланыштуу Евразия экономикалык бирлигинин бажы аймагына товарлардын айрым түрлөрүн ташып кирүүнү жана жүгүртүүнү жөнгө салуунун өзгөчөлүктөрүн аныктайт.
2-берене
Ушул Протоколдун максаттары үчүн төмөнкүлөрдү билдирген түшүнүктөр колдонулат:
«тизмек» – төмөндөтүлгөн алымдардын коюмдары колдонулуучу үчүнчү өлкөлөрдөн Казакстан Республикасынын аймагына ташып киргизилген товарлардын тизмеги, ошондой эле мындай коюмдардын өлчөмдөрү;
«төмөндөтүлгөн алымдын коюму» – Евразия экономикалык бирлигинин Бирдиктүү бажы тарифинин (мындан ары – ЕАЭБ ББТ) ташып кирүү бажы алымынын колдонуудагы коюмунан салыштырмалуу төмөн болгон ташып кирүү бажы алымынын коюму Казакстан Республикасынын Дүйнөлүк соода уюмундагы милдеттенмелеринде каралган максималдуу коюмдун деңгээлинде белгиленген.
3-берене
1. Казакстан Республикасынын Дүйнөлүк соода уюмуна киришинин шарты катары Казакстан Республикасынын Дүйнөлүк соода уюмуна кошулуусу жөнүндө жумушчу топтун баяндамасынын 307-пунктунда каралган шарттарды эске алуу менен, товарларды Евразия экономикалык комиссиясы (мындан ары – Комиссия) бекиткен тизмекке ылайык Казакстан Республикасынын аймагына үчүнчү өлкөлөрдөн ташып кирүүдө жана Бажы бирлигинин Бажы кодексинде каралган бажы жол-жоболоруна жайгаштырууда төмөндөтүлгөн алымдардын коюмдары колдонулат.
2. Тизмекти жүргүзүү, анын ичинде аны актуалдаштырууну жана Евразия экономикалык бирлигинин тышкы экономикалык ишинин бирдиктүү Товардык номенклатурасына (мындан ары – ЕАЭБ ТЭИ ТН) шайкеш келтирүүнү Комиссия ишке ашырат.
3. Тизмекке киргизилген үчүнчү өлкөлөрдүн аймактарынан Казакстан Республикасынын аймагына тизмекте каралган коюмдар боюнча ташып кирүү бажы алымдарын төлөө менен ташып киргизилген жана ички керектөө үчүн чыгаруу бажы жол-жобосуна жайгаштырылган товарлар Бажы бирлигинин Бажы кодексине ылайык шарттуу түрдө чыгарылган товарлар болуп саналат.
4. Казакстан Республикасы ушул берененин 3-пунктунда көрсөтүлгөн товарларды башка мүчө мамлекеттердин аймагына ташып чыгарууну болтурбоо үчүн зарыл чараларды көрүүнү камсыз кылат.
5. Тизмекке киргизилген товарларды үчүнчү өлкөлөрдүн аймактарынан Казакстан Республикасынын аймагына ташып кирүүдө ЕАЭБ ББТнын ташып кирүү бажы алымдарынын коюмдарынын негизинде ташып кирүү бажы алымдары төлөнүшү мүмкүн. Бул учурда тиешелүү товарлар Бажы бирлигинин Бажы кодексине ылайык Евразия экономикалык бирлигинин товарларынын статусуна ээ болот.
6. Казакстан Республикасы улуттук мыйзамдарга ылайык тизмекке киргизилген товарларды Казакстан Республикасынын аймагынан башка мүчө мамлекеттердин аймактарына алып өтүү үчүн зарыл болгон бажы алымдарын төлөө жөнүндө маалыматтарды компетенттүү органдардан суроого жана алууга укук берет.
7. Декларант, тиешелүү товарларга ээлик кылууга укугу бар башка жак, тизмекке киргизилген жана Казакстан Республикасынын аймагынан башка мүчө мамлекеттердин аймактарына ташылуучу товарларды ташуучу ушул Протоколдо белгиленген жана ага ылайык мындай товарларды ташууга карата талаптардын сакталышын камсыз кылууга милдеттүү жана аларды бузгандыгы үчүн мүчө мамлекеттин мыйзамдарына ылайык жоопкерчилик тартышат.
8. Тизмеке киргизилген товарлардын жүгүртүүсүн көзөмөлдөө жана контролдоо максатында 2011-жылдын 19-октябрындагы Бажы бирлигине мүчө мамлекеттердин бажы органдарынын аналитикалык жана контролдук функцияларын ишке ашыруу үчүн маалымат алмашууну уюштуруу жөнүндө макулдашуунун 1-тиркемесинде каралган маалыматтардын курамына ылайык мындай товарлар 2016-жылдын 1-декабрынан тартып мүчө мамлекеттердин бажы органдары реалдуу убакыт режиминде электрондук түрдө Казакстан Республикасынын аймагына ташып кирүү жана бажы жол-жоболоруна жайгаштыруу боюнча бажы декларацияларынан маалыматтарды жана маалыматтарды алмашууну жүзөгө ашырат.
Ушул Протокол күчүнө кирген датадан тартып 2016-жылдын 1-декабрына чейин көрсөтүлгөн маалыматтар жана маалымат алмашуу 2 күндө бир жолу жүргүзүлөт.
9. Казакстан Республикасы тизмекке киргизилген товарларга, алар Казакстан Республикасынын аймагында жүгүртүүдө бажы декларациясынын номерлерин жана бажы декларациясына ылайык товарлардын катар номерлерин көрсөтүү бөлүгүндө байкоо жүргүзүүнү камсыз кылат.
10. Казакстан Республикасында тизмекке киргизилген жана башка мүчө мамлекеттерге ташып чыгарылуучу товарларды эсепке алуу системасы (мындан ары – эсепке алуу системасы) түзүлөт. Эсепке алуу системасы тизмекке киргизилген жана башка мүчө мамлекеттерге ташып чыгарылуучу товарлар жөнүндө маалыматтарды Евразия экономикалык бирлигинин Бирдиктүү бажы тарифинин коюмдары боюнча ташып кирүү бажы алымдары төлөнгөн товарлар жөнүндө маалыматтар менен өз ара байланышты камсыздайт.
Эсепке алуу системасы товарлар, алардын саны, ушул берененин 9-пунктунда көрсөтүлгөн маалыматтар, ЕАЭБ ББТнын коюму боюнча ташып кирүү бажы алымдарынын төлөнгөндүгү жөнүндө маалыматтарды камтыган жүк ташуу документин түзүү жана Казакстан Республикасынын мамлекеттик дйындар базасында каттоону камсыз кылууга тийиш. Эсепке алуу системасында катталган мындай документтин болушу башка мүчө мамлекеттерге тиешелүү товарларды экспорттоо үчүн шарт болуп саналат.
Мындай документтин жоктугу ташуучу тиешелүү жүктү ташуу үчүн кабыл алуудан баш тартууга негиз болуп саналат.
Эсепке алуу системасында камтылган маалыматтар Казакстан Республикасынын ыйгарым укуктуу органы тарабынан башка мүчө мамлекеттердин ыйгарым укуктуу органдарына берилет. Мүчө мамлекеттердин ыйгарым укуктуу органдары эсепке алуу системасында камтылган маалыматтарды берүүнүн тартибин жана техникалык шарттарын иштеп чыгат жана бекитет.
11. Товарларды алып өтүүнүн мыйзамдуулугун контролдоо максатында мүчө мамлекеттер өздөрүнүн мыйзамдарына ылайык, мүчө мамлекеттердин өз ара чек ара соодасынын алкагында товарларды алып өтүүдө алардын эсебин жүргүзүүгө, тизмекке киргизилген товарларга карата ушул берененин 10-пунктунун экинчи абзацында көрсөтүлгөн документтин бар болушу, анын ичинде өз ара сооданы эсепке алуунун улуттук системаларынын иштешинин алкагында каралган милдеттүү коштомо документтердин арасында талапты белгилөөгө укуктуу.
12. Мүчө мамлекеттер өз мыйзамдарында ушул Протоколдо жана ага ылайык белгиленген талаптарды аткарбагандыгы же талаптагыдай эмес аткаргандыгы үчүн жоопкерчиликти белгилешет.
4-берене
1. ЕАЭБ ТЭИ ТН 1701 12 - 1701 91 субпозицияларынын чийки зат-кантты, ташып кирүү бажы алымдарынын төмөндөтүлгөн коюмдарын колдонуу менен үчүнчү өлкөлөрдөн Казакстан Республикасынын аймагына ташып киргизилген, ошондой эле ушундай чийки зат-канттан өндүрүлгөн ак кант башка мүчө мамлекеттердин аймактарына ташып чыгарууга жатпайт. Казакстан Республикасы чийки зат-канттын жана андан өндүрүлгөн ак канттын жүгүртүүсүн контролдоо боюнча зарыл чараларды көрүүнү, ошондой эле жакынкы мезгилге Казакстан Республикасында кантты өндүрүү жана керектөө баланстарын жыл сайын Комиссияга берүүнү камсыз кылат.
2. Тизмекте көрсөтүлгөн товарларга карата алымдардын төмөндөтүлгөн ставкалары колдонула баштаган датадан тартып Казакстан Республикасы ушул Протоколдун 3-беренесинин 3-пунктунда көрсөтүлгөн товарларды Казакстан Республикасынын аймагынан башка мүчө мамлекеттердин аймактарына ташып чыгуу мүмкүнчүлүгүн жокко чыгаруучу, дары-дармек каражаттарын, медициналык багыттагы буюмдарды жана медициналык техниканы ташып кирүү, дүң жана чекене сатуу жана маркировкалоо эрежелерин жөнгө салуучу ченемдик укуктук актылардын колдонулушун камсыздайт.
3. ЕАЭБ ТЭИ ТН 8703, 8704 21 жана 8704 31 товардык позицияларында классификацияланган жеңил автомобилдер жана башка моторлуу транспорт каражаттары, ташып кирүү бажы алымдарынын төмөндөтүлгөн коюмдарын колдонуу менен Казакстан Республикасынын аймагында жүгүртүүгө чыгарылган ЕАЭБ ТЭИ ТН 8702 товардык позиция боюнча классификацияланган айдоочуну кошкондо 12ден ашпаган адамды ташуучу мотордук транспорт каражаттары башка мүчө мамлекеттердин аймактарына Казакстан Республикасында туруктуу жашаган жактар (Казакстан Республикасынын жарандары же башка жарандар) тарабынан, жана мындай жеңил автомобилдер жана башка мотордук транспорт каражаттары Казакстан Республикасынын аймагында катталган учурда көрсөтүлгөн жактарга транспорт каражаттарын идентификациялоого мүмкүндүк берүүчү маалыматтарды камтыган документтердин негизинде, ташып кирүү бажы алымдарынын төмөндөтүлгөн коюмдарын колдонуу менен аларды жүгүртүүгө чыгаруу жөнүндө белги коюу менен болгон учурларда убактылуу ташып киргизилиши мүмкүн. 
4. Евразия экономикалык бирлигинин укуктарына кирген ветеринардык-санитардык чаралар чөйрөсүндөгү ченемдик укуктук актылардын талаптарынан айырмаланган талаптарга ылайык үчүнчү өлкөлөрдөн Казакстан Республикасынын аймагына ташып киргизилген ветеринардык контролго (көзөмөлгө) алынуучу товарлар жана алардан жасалган продукция башка мүчө мамлекеттердин аймагына өткөрүлбөйт.
Бул максатта Казакстан Республикасы тиешелүү улуттук укуктук актылардын кабыл алынышын жана ветеринардык контролго (көзөмөлгө) жаткан товарларга байкоо жүргүзүүнү камсыз кылат, аларга карата Казакстан Республикасы Евразия экономикалык бирлигинин мыйзамдарына кирген ветеринардык-санитардык чаралар чөйрөсүндөгү ченемдик укуктук актылардын талаптарынан айырмаланган талаптарды алардан жасалган продукцияларга карата колдонот.
Ветеринардык контролго (көзөмөлгө) алынган товарларды Казакстан Республикасынан башка мүчө мамлекеттерге алып өтүүдө, аларга карата Казакстан Республикасы Евразия экономикалык бирлигинин мыйзамдарына кирген ветеринардык-санитардык чаралар чөйрөсүндөгү ченемдик укуктук актылардын талаптарынан айырмаланган талаптарды колдонот жана алардан жасалган продукциялар, жана алардан жасалган буюмдар, бул товарлардын жана алардан жасалган буюмдардын келип чыгышына көзөмөлдөө боюнча маалыматтар товарлардын бул партиясы аймагына киргизилген мүчө мамлекеттин тиешелүү улуттук системасына өткөрүлүп берилүүгө тийиш. Көрсөтүлгөн товарларды аларга көзөмөлдөө боюнча маалыматтарды бербестен ташып кирүүгө жол берилбейт.
Бул талаптарды бузгандар мүчө мамлекеттердин мыйзамдарында каралган тиешелүү жоопкерчилик чаралары колдонулат.
5-берене
1. Ушул Протокол мүчө мамлекеттер анын күчүнө кириши үчүн зарыл болгон ички мамлекеттик жол-жоболорду аткаргандыгы жөнүндө акыркы жазуу жүзүндөгү кабарламаны  депозит арий тарабынан дипломатиялык каналдар аркылуу алган датадан тартып күчүнө кирет.
2. Ушул Протоколду чечмелөөгө жана (же) колдонууга байланышкан талаш-тартыштар Келишимдин 112-беренесинде белгиленген тартипте чечилет.
3. Мүчө мамлекеттердин өз ара макулдашуусу боюнча ушул Протоколго түзөтүүлөр киргизилиши мүмкүн, алар өзүнчө протоколдор менен таризделет.
4. Ушул Протокол Евразия экономикалык бирлигинин алкагында түзүлгөн эл аралык келишим болуп саналат жана Евразия экономикалык бирлигинин укугуна кирет.
_____________ шаарында 20_____-жылдын «___» __________ бир түп нускада орус тилинде түзүлдү.
[bookmark: _GoBack]Ушул Протоколдун түп нускасы Евразия экономикалык комиссиясында сакталат, ал ушул Протоколдун депозитарийи болуп саналат, ар бир мүчө мамлекетке анын күбөлөндүрүлгөн көчүрмөсү жөнөтүлөт.

